
Anexa 2 la Hotărârea nr. 91/ 2022

Descrierea sumară a investiției propuse prin proiectul “Elaborarea și actualizarea în format digital/GIS a documentațiilor de amenajarea teritoriului - Planul Urbanistic General (P.U.G) și Plan Urbanistic Zonal (P.U.Z) în Municipiul Lupeni”,

a) Descrierea  investiției
Prin prezentul proiect “Elaborarea și actualizarea în format digital/GIS a documentațiilor de amenajarea teritoriului - Planul Urbanistic General (P.U.G) și  Plan Urbanistic Zonal (P.U.Z) în Municipiul Lupeni”, sunt sprijinite activități/acțiuni specific elaborării/actualizării în format GIS a documentațiilor de amenajare a teritoriului și de planificare urbană, respectiv:

· [bookmark: _Hlk103327273][bookmark: _Hlk103327742]Actualizare Plan  Urbanistic General cu Regulament Local de Urbanism pentru Municipiul Lupeni;
· Elaborare Plan Urbanistic Zonal “PUZ Amenajare zonă intrare în mun. Lupeni – spații de cazare, recreere și servicii ”;
· Transpunerea în format GIS a acestor documentații;

Descrierea sumară intervenției 
Elaborarea/actualizarea documentațiilor de urbanism respectiv Planul Urbanistic General al municipiului și Planul urbanistic Zonal conduce la eficientizarea procesului de autorizare a construcțiilor iar transpunerea acestor documentații în format GIS oferă mai multă stabilitate și transparență investițiilor prin actualizarea în timp real a informațiilor privind mediul construit și crește accesul digital la documentele de amenajare a teritoriului și de urbanism.
Prin revizuirea reglementărilor urbanistice, a indicatorilor urbanistici propuşi şi a prevederilor planului iniţial urmărim aducerea acestora în acord cu legislaţia în vigoare, tendinţele de dezvoltare şi cerinţele de dezvoltare durabilă socio-economice şi de mediu actuale, precum şi actualizarea listei de proiecte de investiţii necesare pentru implementarea viziunii de dezvoltare, în baza unor studii de specialitate şi a analizei gradului de implementare a planurilor urbanistice în vigoare şi a impactului acestora la nivelul municipiului.
Conform prevederilor Legii nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, asigură corelarea cu programelor de dezvoltare urbană integrată a zonei cu Planul urbanistic general.
Atât Planul urbanistic general cât și Planul urbanistic zonal vor asigura crearea cadrului pentru implementarea proiectelor din PNRR și din programele operaționale din perioada de programare 2021-2027.   
	Transpunerea în format GIS a documentațiilor elaborate și actualizate va permite următoarele activități:
· emiterea automată și gestiunea certificatelor de urbanism, autorizațiilor de cosntruire, autorizațiilor de demolare;
· managementul rețelelor;
· gestiunea informațiilor statistice despre populație, terenuri, situația economică;
· gestiunea informațiilor despre monumente;
· gestiunea informațiilor din studiul geotehnic – riscuri naturale (seism, inundații, alunecări de teren) și riscuri antropice;
· gestiunea informațiilor despre minumente instorice și oportunități turistice;
· date de tip vectorial;
· date de tip atribut;
· bilanț teritorial sub forma tabelară;    

Toate documentațiile de amenajare a teritoriului și de urbanism vor fi elaborate și după finalizare, transpuse în format digital în conformitate cu Codul de amenajare a teritoriului și construcțiilor și vor fi avizate de Comisia Națională de Dezvoltare Teritorială organizată conform Legii nr. 350/2001 privind amenajarea teritoriului și urbanismului, cu modificările și ulterioare ulterioare. 

b) Durata de implementare a obiectivului de investiții: 24 luni.

c) Detaliere cheltuieli:
-	Actualizare Plan  Urbanistic General cu Regulament Local de Urbanism pentru Municipiul Lupeni – 330.000 lei ;
[bookmark: _Hlk103327766]-	Elaborare Plan Urbanistic Zonal “PUZ Amenajare zonă intrare în mun. Lupeni – spații de cazare, recreere și servicii ” – 130.000 lei;
-	Transpunerea în format GIS a acestor documentații – 246.135 lei;

d) Rezultate așteptate:
1. Plan  Urbanistic General cu Regulament Local de Urbanism pentru Municipiul Lupeni transpus în format GIS – 1 buc;
2. Plan Urbanistic Zonal “PUZ Amenajare zonă intrare în mun. Lupeni – spații de cazare, recreere și servicii ” transpus în format GIS – 1 buc.;



Lupeni, 
		 13 mai 2022
              	 

             PREȘEDINTE DE ȘEDINȚĂ   	            CONTRASEMNEAZĂ – SECRETAR  GENERAL                           
           Prof. ANCA ELENA CORDEA	                                        Jr. MARIUS CLAUDIU BĂLOI

